Др (комедија у четири чина)/21
IV

ЖИВОТА, УЈКА БЛАГОЈЕ 

УЈКА БЛАГОЈЕ (тек изашао, враћа се без Велимира) 
ЖИВОТА: Шта је, заборавио си нешто? 
УЈКА БЛАГОЈЕ: Ама није, него заборавио сам да ти кажем. Она госпођа Драга, снаја моје покојне жене - говорио сам ти већ о њој и казао сам ти да је добро позната са женом господина министра саобраћаја... 
ЖИВОТА: Јесте...Па? 
УЈКА БЛАГОЈЕ: Па рекла ми прекјуче, отићи ће тамо да омирише ситуацију. 
ЖИВОТА: Па је л омирисала? 
УЈКА БЛАГОЈЕ: Мора бити да јесте, кад је дошла.  
ЖИВОТА: Где је? 
УЈКА БЛАГОЈЕ: Ево, чека напољу. 
ЖИВОТА (пође вратима): Па шта чека; шта има да чека? (на вратима) Извол`те, госпођо. 
УЈКА БЛАГОЈЕ (на вратима такође): Уђите, пријо! 
ЖИВОТА: Изволте! (Благоју) А ти иди за својим послом! 
УЈКА БЛАГОЈЕ (одлази размимоилазећи се на вратима са госпођом Драгом) 

Др (комедија у четири чина)